ভোট কেন্দ্রে ক্রিকেট খেলছিলেন পুলিশ কর্মকর্তা!
ঠাকুরগাঁও-৩ আসনের উপনির্বাচনে কোনো উত্তাপ ছিল না। সকাল থেকে ভোট কেন্দ্রগুলোতে ভোটারদের উপস্থিতি খুবই কম ছিল। ভোট শুরু হওয়ার পর দুপুরের আগ পর্যন্ত ভোট কেন্দ্রের সংশ্লিষ্টরা অলস সময় পার করছিল।







ভোটার কেন্দ্রে উপস্থিতি না থাকায় এ সময় আসনটির রাণীশংকৈল উপজেলার মীরডাঙ্গী উচ্চ বিদ্যালয় ভোট কেন্দ্রে শিশু-কিশোরদের সঙ্গে ক্রিকেট খেলছিলেন এক পুলিশ কর্মকর্তা। এ নিয়ে স্থানীয়দের মধ্যে মিশ্র প্রতিক্রিয়া দেখা দেয়।




ভোটা কেন্দ্রে পুলিশ কর্মকর্তার ক্রিকেট খেলার দৃশ্য সামাজিক যোগাযোগমাধ্যমে ছড়িয়ে পড়ে। এ বিষয়ে ঠাকুরগাঁও পুলিশ সুপার মো. জাহাঙ্গীর হোসেন বলেন, এতে ভোট কেন্দ্রের ক্ষতি হয়নি।
মীরডাঙ্গী উচ্চ বিদ্যালয় ভোট কেন্দ্রের সহকারী প্রিসাইডিং অফিসার আব্দুর রহিম জানান, এ কেন্দ্রে মোট ভোটার সংখ্যা ৪ হাজার ১৮৬। বিকাল ৩টা পর্যন্ত ১ হাজার ১২০ জন নারী-পুরুষ ভোট দেন। জাতীয় সংসদের এ উপনির্বাচনে ঠাকুরগাঁও-৩ আসনে ৬ জন প্রার্থী প্রতিদ্বন্দ্বিতা করেন। বিএনপির সংসদ সদস্য জাহিদুর রহমান জাহিদ পদত্যাগ করায় আসনটি শূন্য হয়।

ঠাকুরগাঁও-৩ আসনের উপনির্বাচনে কোনো উত্তাপ ছিল না। সকাল থেকে ভোট কেন্দ্রগুলোতে ভোটারদের উপস্থিতি খুবই কম ছিল। ভোট শুরু হওয়ার পর দুপুরের আগ পর্যন্ত ভোট কেন্দ্রের সংশ্লিষ্টরা অলস সময় পার করছিল।